El pròxim dijous s´inicia una nova fase de les obres de canalització del cablejat d´alta tensió
16 febrer 2022

## El pròxim dijous s´inicia una nova fase de les obres de canalització del cablejat d´alta tensió16 febrer 2022Última actualització: 16 febrer 2022

![](../gestion/img/0099f9e203aec644260bb616713de9ad7d4fe2090a6dbfe9938f8daa60bc3891.jpg)  
  

Iberdrola inicia dijous que ve a partir de les 09.30 hores un nou tram de les obres de canalització del cablatge d'alta tensió que unirà l'estació elèctrica del Polígon Alcodar amb la futura subestació que es construirà al polígon Sanxo Llop.  
  
Es tracta d'un traçat de 3 quilòmetres amb canonades de 2 metres d'amplada (més 1 metre a cada costat) i entre 2 i 3 metres de profunditat en alguns trams. Sens dubte, una obra d'envergadura, amb un pressupost de 7 milions d'euros, que tindrà afeccions importants per al trànsit rodat.  
  
Aquesta nova fase es realitzarà a l'avinguda de Blasco Ibáñez i afectarà l'avinguda de la Mar, per la qual cosa es recomana utilitzar la ronda perimetral externa i seguir en tot moment les indicacions dels senyals d'obra i dels agents de la Policia Local que des de l'inici de les obres s'han desplegat a la zona per agilitzar el trànsit.  
  
**Les principals afeccions són les següents:**  
\- Es recuperen els dos sentits de circulació a l'avinguda Blasco Ibáñez des de l'avinguda de València fins a l'avinguda del Grau  
\- Es tanca el trànsit a l'avinguda Blasco Ibáñez amb Avinguda del Grau

\- Es tanca al trànsit l'avinguda del Grau, des de la rodona de la CV-670 direcció Gandia  
\- S'inverteix la direcció del trànsit al C/Guitarrista Salvador Garcia:  
\- Es tanca el trànsit a l'avinguda del Grau, encreuament amb Guitarrista Salvador García  
\- Sentit únic de circulació des de la rodona de General Frasquet cap a l'avinguda de la Mar.  
\- S'inverteix el sentit de circulació al C/Guitarrista Salvador Garcia  
\- El tram d'avinguda de la Mar, davant del Centre Social de Corea, passa a ser de dos sentits.  
\- Per anar a la Platja/Grau o a la zona comercial de l'avinguda de la Vital, es recomana l'itinerari per avinguda d'Alacant, avinguda de la Vital, o l'avinguda del Mar CV-670  
\- Per accedir al Centre Històric podreu anar per CV-670 l'avinguda Alacant, per l'Avinguda de València o per Magistrat Català.